recursal/SuperWikiNEXT-32B huggingface dataset:
**உளவுப்புனைவு** அல்லது **ஒற்றர் புனைவு** (*Spy Fiction*) என்பது ஒருவகை புனைவுப் பாணி. பன்னாட்டு அரசியல், உளவு நிறுவனங்கள், ஒற்றர்கள் போன்ற கருப்பொருளைக் கொண்ட புனைவுப் படைப்புகள் உளவுப்புனைவு எனப்படுகின்றன. 19ம் நூற்றாண்டின் இறுதியிலேயே ஒற்றர்கள் பற்றிய புனைவுப் படைப்புகள் வரத்தொடங்கி விட்டாலும், 20ம் நூற்றாண்டில் பன்னாட்டு அரசாங்கள் தொழில்முறை உளவு முகாமைகளை உருவாக்கிய பின்னரே இப்பாணி பரவலாக அறியப்பட்டது. உலகப் போர்களின் போது தொடங்கிய உளவுப்புனைவின் பெருவளர்ச்சி, பனிப்போர் காலகட்டத்தில் உச்சத்தை எட்டியது. நிஜ உலகில் அமெரிக்க சி. ஐ. ஏ மற்றும் சோவியத் யூனியனின் கேஜிபி ஆகிய முகாமைகளிடையே நடைபெற்ற மோதல்கள் பல்லாயிரக்கணக்கான உளவுப் புனைவுப் படைப்புகளுக்குக் கருபொருளாய் அமைந்தன. புதினங்கள், சிறுகதைகள், திரைப்படங்கள், தொலைக்காட்சித் தொடர்கள், நிகழ்பட ஆட்டங்கள் என பலவகைகளில் புனைவுப் படைப்புகள் வெளியாகின. ஜான் லே காரீ, ஃபிரெட்ரிக் ஃபோர்சித், டாம் கிளான்சி போன்றோர் இக்காலகட்டத்தின் உலகப் புகழ் பெற்ற உளவுப் புனைவு எழுத்தாளர்களாவர். பனிப்போர் முடிவுக்கு வந்த பின் பன்னாட்டுத் தீவிரவாதத்தைக் களமாகக் கொண்டு உளவுப்புனைவுப் படைப்புகள் படைக்கப்படுகின்றன.
இதே பெயரில் வெளிவந்த ஏனைய திரைப்படங்களுக்கு ஞானசௌந்தரி பக்கவழியைப் பார்க்கவும்.

**ஞானசௌந்தரி** 1935 ஆம் ஆண்டு வெளிவந்த 17000 அடி நீளம் கொண்ட தமிழ்த் திரைப்படமாகும். ஏ. நாராயணன் இயக்கி, ஸ்ரீநிவாசா சினிடோன் பதாகையின் கீழ் ஏ. நாராயணன் தயாரித்த இத்திரைப்படத்தில் ஸ்ரீநிவாச ராவ், சரோஜினி மற்றும் பலரும் நடித்துள்ளனர். இத்திரைப்படம் ஞானசௌந்தரி என்ற பெண்ணைச் சுற்றி வரும் கதையாகும். சிற்றன்னை அனுப்பிய கூலிப்படையினர் ஞானசௌந்தரியை காட்டுக்கு கடத்திச் சென்று அவளது இரு கைகளையும் வெட்டி எடுத்துவிடுகின்றனர். உயிருக்கு போராடிவரும் அவளை பக்கத்து நாட்டு இளவரசரான பிலேந்திரன் காட்டிரிலுந்து காப்பாற்றப்படுகிறாள். 

இந்தப் படம் நவாப் ராஜமாணிக்கம் நடத்திய மேடை நாடகத்தைத் தழுவி எடுக்கப்பட்டது. அந்த நாடகம் கிறிஸ்தவ நாட்டுப்புறக் கதையைத் தழுவி இயற்றப்பட்டது. இப்படம் வெற்றிபெறவில்லை.

நடிகர்கள்
---------

* பிலேந்திரனாக ஸ்ரீநிவாச ராவ்
* ஞானசௌந்தரியாக சரோஜினி

சான்றாதாரங்கள்
--------------

1. ↑  தமிழ்த் திரைப்படங்களின் தொகுப்பு - 1935!
2. ↑  "1935 இல் வெளியான படப்பட்டியல்". www.lakshmansruthi.com (தமிழ்). 2018-10-20 அன்று மூலம் பரணிடப்பட்டது. 2016-10-18 அன்று பார்க்கப்பட்டது.
3. ↑  "மே 21 9148: 'ஞான சௌந்தரி' 75 ஆண்டுகள் - மூன்று படங்கள்... ஒரு வெற்றி!". *Hindu Tamil Thisai*. 2023-05-12. 2023-05-14 அன்று பார்க்கப்பட்டது.
**வணிக அரண்(கள்)** (*Trade barriers*) பன்னாட்டு வணிகத்தின் மீது அரசால் விதிக்கப்படும் கட்டுப்பாடுகள் ஆகும்.

பொதுவாக பொருளியலாளர்கள் வணிக அரண்கள் தீங்கு விளைவிப்பவை எனவும் பொருளியல் செயல்திறனைக் குறைக்கின்றன எனவும் கருதுகின்றனர். இதனை விளக்க *ஒப்பீட்டு மேம்பாடு கருதுகோளை* குறிப்பிடுகின்றனர். 

பெரும்பாலான வணிக அரண்கள் இவ்வாறே செயல்படுகின்றன: வணிகத்தின் மீது ஏதேனும் ஒருவகையில் மதிப்பைக் கூட்டி (வரி, நேரம், நிருவாகக் கட்டுப்பாடுகள், ஒதுக்கீடு) அவ்வணிகத்தின் வினைபொருளின் விலையைக் கூட்டுதல் அல்லது கிடைக்குந்தகைமையை அரிதாக்குதல். இரண்டு அல்லது அதற்கு மேலான நாடுகள் தொடர்ந்து வணிக அரண்களை ஒருவருக்கொருவர் எதிராக பயன்படுத்துமானால் *வணிகப் போர்* என அது அறியப்படுகின்றது. இந்த அரண்கள் தீர்வைகள் மூலமாகவோ (இறக்குமதி மீது நிதிச்சுமையை ஏற்றுதல்) *தீர்வையற்ற வணிக அரண்கள்* மூலமாகவோ (இவை நேரடி அல்லது மறைமுக வழிகள் மூலம் இறக்குமதியைத் தடை செய்கின்றன; அரிதாக ஏற்றுமதித் தடைகளும் விதிக்கப்படுகின்றன) செயல்படுத்தப்படுகின்றன.

கருத்தியல்படி, கட்டற்ற வணிகம் அனைத்து வணிக அரண்களையும் நீக்கிய ஒன்றாகும்; நாட்டின் பாதுகாப்பு மற்றும் நலன் கருதி அரிதாக சில விலக்குகள் தரப்படலாம். ஆனால் நடைமுறையில் கட்டற்ற வணிகத்தை ஊக்குவிக்கும் நாடுகள் கூட வேளாண்மை, எஃகு போன்ற சில தொழில்களுக்கு சிறப்பு விலக்குகள் அளிக்கின்றன.

மேற்கோள்கள்
-----------

1. ↑  "What is trade barrier? definition and meaning". *BusinessDictionary.com*. மே 18, 2011 அன்று மூலம் பரணிடப்பட்டது. May 22, 2011 அன்று பார்க்கப்பட்டது.
**வான்சுவா** (*Wanshuwa*) என்பது இந்தியாவின் அசாம்மாநிலத்தின் கர்பி ஆங்கலாங்கு மாவட்டத்திலுள்ள ஆம்கா மற்றும் மர்ஜோங் கிராமங்களில் வாழும் திவா மக்களின் ஒரு முக்கியமான மத விழாவாகும்.  இது ஐந்து அல்லது ஆறு ஆண்டுகளுக்கு ஒருமுறை கொண்டாடப்படுகிறது. பொதுவாக, இந்தத் திருவிழா ஜூன் மற்றும் ஆகஸ்ட் மாதங்களில் நடைபெறும். விழா பொதுவாக செவ்வாய் கிழமை தொடங்கி வியாழன் அன்று முடிவடையும். "சாம்" என்ற மரத்தாலான வீட்டில் வசிக்கும் கிராமத்தின் தலைவரான சாங்தோலோயின் இல்லத்தில் புதன்கிழமை முக்கிய விழா நடைபெறுகிறது. இந்த தங்குமிடங்கள் ஓரளவு நிலத்தடியில் புதைக்கப்பட்டு வட்ட வடிவில் அமைக்கப்பட்டுள்ளன. சாமாடி என்பவர் பாங்சி மற்றும் துராங் இசைக் கருவிகளை இசைப்பார். கிராம் என்ற முரசின் தாளத்திற்கு நடனமாடிக்கொண்டு, உறுப்பினர்கள் ஈரமான அரிசியை மாவாக மாறும் வரை "லோம்போர்" (மர பூச்சி) கொண்டு அரைக்கிறார்கள். நடனத்திற்குப் பிறகு, அரைத்த அரிசி மாவை தண்ணீரில் சிறிது கலந்து, விழாவில் கலந்து கொண்டவர்கள் மீது தெளிக்கப் பயன்படுகிறது. மீதமுள்ள மாவை வேகவைத்து *வான்ருசா* என்ற உணவைத் தயாரிப்பதற்காக கிராம மக்களிடையே விநியோகிக்கப்படுகிறது. மறுநாள் காலை அவர்கள் *வான்ருசாவை* தாயரித்து சாங்தோலோயின் வீட்டிற்கு கொண்டு வந்து சோடோங்க ராஜா மற்றும் மால்தேவா ராஜா ஆகியோருக்கு வழங்குகிறார்கள். வியாழன் மாலை வான்சுவா திருவிழா முடிவடைகிறது. ஆம்கா மற்றும் மார்ஜோங் குழுவின் திவா வான்குரி அல்லது வான்சுவா பண்டிகையின் நாளில் அரைத்த மாவை புனித அரிசியாக கருதுகின்றனர். 

வான்சுவா விழாவுடன் தொடர்புடைய ஒரு புராணத்தின் படி,

சான்றுகள்
---------

1. ↑  "Ushering in year's cropping season in Assam: Season of seeds" (in en-IN). 2019-06-09. .
2. ↑  Patar, Raktim (2021-02-14) (in en). *The Tiwa Ethnohistory*. Notion Press. பன்னாட்டுத் தரப்புத்தக எண்:978-1-63745-518-0. .
3. ↑  Konwar, Rituraj (2016-05-15). "Photospeak | Welcoming harvest, Tiwa style" (in en-IN). .
4. ↑  Patar, Raktim (2021-02-14) (in en). *The Tiwa Ethnohistory*. Notion Press. பன்னாட்டுத் தரப்புத்தக எண்:978-1-63745-518-0. . Patar, Raktim (2021-02-14). *The Tiwa Ethnohistory*. Notion Press. ISBN 978-1-63745-518-0.

வெளி இணைப்புகள்
---------------

* Wanshuwa Festival
* All about Tiwa Tribe and Wanshuwa Festival
இந்திய விடுதலைப் போராட்டக் காலத்தில் தமிழகத்தின் அரசியல், சமூகத் தளங்களில் பெரும் மாற்றத்தை விளைவித்த நிறுவனம் சேரன்மாதேவி குருகுலம். வ.வே.சு.ஐயரால் 1922 ஆம் ஆண்டு கல்லிடைக் குறிச்சியில் தொடங்கப்பெற்ற தமிழ்க் குருகுல வித்தியாலயம் பின்னர் சேரமான்தேவிக்கு மாற்றப்பட்டது. எனவே 'சேரமான்தேவி குரு குலம், என்ற பெயரே நிலைக்கலாயிற்று.
நாட்டுக்கல்வி என்று சொல்லிக் கொண்டே மேல்நாட்டுக் கல்வி முறையில் நமது நாட்டை நுழைப்பதனால் நமது நாடு காடாகும் என்று உறுதியாகக் கூறுகிறோம். நமது நாட்டுக்கல்வியை நமக்குரிய குருகுல முறையில் போதித்தல் வேண்டும். (நவசக்தி 17-11-1922). என்ற திரு.வி.க வின் எண்ணத்தை நிறைவேற்றும் வகையில் சேரமான்தேவி குருகுலத்தில் கல்வித்திட்டம் அமைந்திருந்தது.
கற்பிக்கும் நேரமும் சூழலும்
மாணவர்களுக்குக் காலையில் 6.30 மணி முதல் 7.30 மணிவரையிலும் மாலையில் 2.30 மணி முதல் 4.30 மணிவரையிலும் பாடங்கள் கற்பிக்கப்பட்டன.மழைக்காலம் தவிர மற்றக் காலங்களில் அடர்ந்த மர நிழல்களிலேயே வகுப்புகள் நடைபெற்றன.
குருகுலக் கல்வியின் தொடக்க காலத்தில் சிறப்புப் பாடங்களாக உலக சரித்திரம், வியாபாரத்திற்குப் பயன்படும் பூளோகம்,கணிதம்,தமிழ்இலக்கியம்,தெலுங்கு இலக்கியம்,சமஸ்கிருத இலக்கியம்,இந்திஇலக்கியம்,ஆங்கில இலக்கியம் போன்றவை கற்பிக்கப்பட்டன. இத்தகைய சிறப்புப்பாடங்களுள் ஏதேனும் ஒன்றைத் தேர்ந்தெடுத்து மாணவர்கள் கற்கின்றபோது கட்டாயமாகத் தமிழ்ப்பாடத்தையும் சேர்த்தே கற்க வேண்டும்.
சிறப்புப் பயிற்சிகள்

```
 ஆங்கிலக் கல்வி முறை அடிமைகளை உருவாக்கவே பயன்படும் என்று கருதிய வ.வே.சு.ஐயர் தன்னம்பிக்கையோடு சொந்தக் காலில் நிற்கும் வலிமையான இளைஞர்களை உருவாக்க நினைத்தார்.எனவேதான் மாணவர்கள் தங்களது விருப்பப்படி சிறப்புப் பாடப் பிரிவுகளைப் பயின்றாலும், அவர்கள்  அனைவருக்கும் பொதுவான சில சிறப்புப் பயிற்சிகளை அளிக்கக் குருகுலத்தில் ஏற்பாடு செய்தார்.
```

1.அனைத்து மாணவர்களும் உடற்கல்வி வகுப்புகளில் பங்கேற்றல்,
2.நற்பண்புகளை வளர்க்கும் ஒழுக்கக் கல்வியை அனைவரும் பெறுதல்.
3.நமது மண்ணின் மணத்தோடு நடத்தப் பெறும் நாடகங்களை அனைவரும் கண்டு களித்தல்.சான்று.தமிழ்ச் சமூகத் தேடல். மகிழேந்தி,அ.புவியரசு.கரந்தை பதிப்பகம்.
**செண்பகவல்லி அணைக்கட்டு** (*Shenbagavalli Dam*) கேரள மாநில எல்லைக்குள் அமைந்துள்ள தடுப்பணையாகும். இது தென்காசி மாவட்டம் வாசுதேவநல்லூர் மேற்குத் தொடர்ச்சி மலையில் 26 கிலோ மீட்டர் தொலைவில் அடர்ந்த காட்டுப் பகுதியில் அமைந்துள்ளது. இதனால் தென்காசி, திருநெல்வேலி, தூத்துக்குடி, விருதுநகர் மாவட்டங்களில் சுமார் 36,000 ஏக்கர் பாசனவசதி பெற்றுவந்தது.

சொக்கம்பட்டி குன்றின் அடிவாரத்தைச் சுற்றிக் கட்டப்பட்டுள்ள இந்த அணையைக் கட்ட வித்திட்டவர் சிவகிரி ஜமீன்தார் வரகுண சங்கர பாண்டியன். இவர் 1873ஆம் ஆண்டு திருவிதாங்கூர் மன்னர் தர்மராஜா மார்த்தாண்ட வர்மாவுடன் ஒப்பந்தம் போட்டு அணையைக் கட்டினார்.

அணையிலிருந்து வரும் தண்ணீர் வாசுதேவநல்லூர் தலையணையை அடைந்து அங்கிருந்து இராசிங்கபேரி குலசேகர ஆழ்வார் ஆகிய இரண்டு கால்வாய்கள் மூலம் வாசுதேவநல்லூர், சிவகிரி, சங்கரன்கோவில், திருவேங்கடம், கோவில்பட்டி வரை தண்ணீர் செல்லும். 1955ஆம் ஆண்டு ஏற்பட்ட பழுதை அப்போதைய தமிழக அரசு சரிசெய்தது. பின்னர் 1967-ல் இதன் சில பகுதிகள் மழை வெள்ளத்தால் அடிக்கப்பட்ட நிலையில் பின்னர் இருமாநில அரசுகளும் சரிசெய்யவில்லை. செண்பகவல்லி அணை மீட்புக்குழுவினர் பல்வேறு சட்டப்போராட்டங்களும், அறப்போராட்டங்களும் நடத்திவருகின்றனர். செண்பகவல்லி தடுப்பணையின் அணை உடைப்பைச் சரிசெய்ய நீதிமன்றம் உத்தரவிட்டது, ஆனால் இன்னும் உடைப்பு சரிசெய்யப்படாமல் உள்ளது.

மேற்கோள்கள்
-----------

1. ↑  "செண்பகவல்லி அணையும் அணையா அரசியலும்". காலச்சுவடு.. பார்த்த நாள்: 15 October 2017. 
[*தொடர்பிழந்த இணைப்பு*]
2. ↑  "Vaiko observes fast seeking repair of irrigation channel". *The Hindu*.. பார்த்த நாள்: 15 October 2017.
3. ↑  "செண்பகவல்லி அணை உரிமை மீட்புக் குழு: விவசாயிகள் கலந்தாய்வுக் கூட்டத்தில் முடிவு". தினமணி.. பார்த்த நாள்: 15 October 2017.
சேர நாணயங்களில காணப்படும் சேரமன்னர் முத்திரை, வணங்குவில் எனக் குறிப்பிடப்படும் எய்யும் வில்
சேரமான் மாரிவெண்கோ சங்க காலச் சேர மன்னர்களில் ஒருவன். சங்க காலத் தமிழக வரலாற்றிலேயே இவன் காலத்தில்தான் சேர சோழ பாண்டிய மன்னர்கள் மூவரும் நண்பர்களாக ஒன்று கூடியிருந்ததைக் காணமுடிகிறது. பாரி வள்ளலை மூவேந்தரும் சேர்ந்து முற்றுகையிட்டனர் என்பது மற்றொரு நிகழ்ச்சி. ஒருவேளை பாரியின் பறம்புமலையை முற்றுகையிட்டவர்கள் இவர்களாகவும் இருத்தல் கூடும்.

புலவர் ஔவையார் சேரமான் மாரிவெண்கோ, பாண்டியன் கானப்பேரெயில் தந்த உக்கிரப் பெருவழுதி, சோழன் இராசசூயம் வேட்ட பெருநற்கிள்ளி ஆகிய மூவரும் ஒருங்கு ஓரிடத்தில் கூடியிருக்கக் கண்டு வாழ்த்துகிறார். 

ஞாயிறு, திங்கள், தீ இவற்றின் ஒளிகளை (பகல் வெளிச்சம், நிலா வெளிச்சம், விளக்கு வெளிச்சம்) ஒருசேரக் காண முடியாது. சோழன் சூரியகுலம், பாண்டியன் சந்திர-குலம், சேரன் அக்கினிக்குலம் அதுபோல் இருந்த தமிழ்நாட்டு அரசர்களின் நிலைமை மாறி இவர்கள் பார்ப்பார் வளர்க்கும் முத்தீ போல ஓரிடத்தில் இருந்தார்களாம். 

புலவர் இவர்களைக்குச் சில அறிவுரைகள் கூறுகிறார்.

* பார்ப்பார்க்குப் பூவும் பொன்னும் புனலுடன் சொரியவேண்டும்.
* மகளிர் ஊட்டும் தேறல் உண்டு மகிழ்ந்திக்க வேண்டும்.
* இரவலர்க்கு அணிகலன்களை வழங்க வேண்டும்.
* வாழச் செய்வது அவர் செய்யும் நல்வினையே. இறக்கும்போது அது ஒன்றுதான் அவருடன் வரும்.
* வானத்து மீனினும், வழங்கும் மழைத்துளியினும் பல்லாண்டு காலம் வாழவேண்டும்.

அடிக்குறிப்பு
-------------

1. ↑  புறநானூறு 367
வேதியியலில்,டை அமினோ அமிலங்கள் டை அமினோ கார்பாக்சிலிக் அமிலம் என்றும் அழைக்கப்படும். ஒரு டை அமினோ அமிலம் குறைந்தபட்சம் ஒரு கார்பாக்சில் மற்றும் இரண்டு அமீன் வினைத் தொகுதியை கொண்ட ஒரு மூலக்கூறு ஆகும்.டை அமினோ அமிலங்கள் அமினோ அமிலங்களின் வர்க்கத்தைச் சேர்ந்தவை

உயிர்வேதியியல் செயல்பாடு
------------------------

அஸ்பாரஜின், குளுட்டமைன் மற்றும் லைசின் ஆகியவை புரதச்சத்து உள்ள  டை அமினோ அமிலங்கள் ஆகும்.இவை புரோட்டீன்களின் பாகங்களாக உள்ளன. இந்த மூன்று டைமினோ அமிலங்கள் மரபணு மூலப்பொருளின் குறியீட்டுக்களால் குறியிடப்படுகின்றன, எனவே அவை நேர் அயனி அமினோ அமிலங்களாக உள்ளன.

ஆர்னித்தின் மற்றும் 2,6-டை அமினோ பீமெலிக் அமிலம் புரதச்சத்து அல்லாத டை அமினோ அமிலங்கள்.

உயிர் வேதியியலில், டைமினோ அமிலங்கள் முக்கியத்துவம் வாய்ந்தவை. டைமினோ அமிலங்கள் குறிப்பிட்ட பெப்டைட் நியூக்ளிக் அமிலங்களின் தொகுப்புக்கு பயன்படுத்தப்படுகின்றன. செயற்கை பெப்டைட் நியூக்ளியிக் அமிலங்கள் இரட்டை டி.என்.ஏ- மற்றும் ஆர்.என்.ஏ-இழைகளுடன் இரட்டைக் கட்டமைப்புகளை உருவாக்கும் திறன் கொண்டவை, மேலும் ஒப்புமை டிஎன்ஏ என அழைக்கப்படுவது மட்டுமல்லாமல் அவை பூமியில் உள்ள முதல் மரபணுப் பொருட்களுக்கான வேட்பாளர்களாக கருதப்படுகின்றன. 2,3-டைமினோ புரப்பனாயிக்  அமிலம் போன்ற முப்பரிமாண வினையூக்கிகளில் அடங்கிய அமினோ அமிலங்கள் கண்டறியப்பட்டன.. புரதச்சத்து

மேற்கோள்கள் மற்றும் குறிப்புகள்
-------------------------------

1. ↑  Munoz Caro, GM; Meierhenrich, UJ; Schutte, WA; Barbier, B; Arcones Segovia, A; Rosenbauer, H; Thiemann, W; Brack, A *et al*. (2002). "Amino acids from ultraviolet irradiation of interstellar ice analogues". *Nature* **416** (6879): 403–406. doi:10.1038/416403a. பப்மெட்:11919624. Bibcode: 2002Natur.416..403M.

மேலும் படிக்க
-------------

* Uwe Meierhenrich (2008). *Amino acids and the asymmetry of life*. Springer-Verlag, ISBN 978-3-540-76885-2978-3-540-76885-2.
**தொகுப்பு சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும்** என்பது ஒரு தமிழ் வரலாற்று நூலாகும். இதை பழ. அதியமான் எழுதியுள்ளார். இந்த நூல் ஒரு வரலாற்று காலகட்ட நிகழ்வை மிகுந்த ஆதாரங்களுடன் பதிவு செய்துள்ளார். சேரன்மகாதேவியில் வ. வே. சு. ஐயர் காங்கிரஸ் நிதியுதவியுடன் நடத்தப்பட்ட குருகுலத்தில் சாதி பாகுபாடு காட்டப்பட்டதாக எழுந்த குற்றச்சாட்டையும், அதனால் தமிழக அரசியில் ஏற்பட்ட விளைவு மிகப்பெரியது ஆகும். அதுபற்றிய முழுமையான வரலாற்றை உள்ளடக்கிய நூலாக இது உள்ளது. இந்த நூல் குருகுலப் போராட்டமும் திராவிட இயக்கத்தின் எழுச்சியும் என்கிற துணை தலைப்பைக் கொண்டு விரிவாக 1924ல் நடந்த நிகழ்வை மைய்யமாகக் கொண்டு எழுதப்பட்டுள்ளது. இந்த நூலை காலச்சுவடு பதிப்பகம் 2013 திசம்பரில் முதல் பதிப்பாகவும், பின் 2014 மார்ச்சில் இரண்டாம் பதிப்பாகவும் வெளியிட்டது.

பொருளடக்கம்
-----------

சேரன்மாதேவி குருகுலம் , போராட்டம் : தொடக்கமும் போக்கும் , போராட்டம் : உச்சமும் முடிவும் , குருகுலம் கற்பித்த பாடம் , வரலாற்றில் குருகுலப் போராட்டம் ஆகிய ஐந்து பிரிவுகளில் அன்றைய காலத்திய போராட்ட்ததை நூலின் ஆசிரியர் பழ.அதியமான் பதிவு செய்துள்ளார் .

மேற்கோள்கள்
-----------

1. ↑  - புத்தகன் (6 திசம்பர் 2014). "சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும்". *ஆனந்த விகடன்*. 15 மே 2018 அன்று பார்க்கப்பட்டது.
2. ↑  காலச்சுவடு பதிப்பகம் இந்த நிலை டிசம்பர் 2013ல் முதல் பதிப்பாகவும் , மார்ச் 2014ல் இரண்டாம் பதிப்பாகவும் வெளியிட்டுள்ளது .

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**குருகுலப் போராட்டம்** |
**வான் போக்குவரத்து பாதுகாப்பு வலைப்பின்னல்** (*Aviation Safety Network*, ASN) என்பது விமான விபத்துகள், விமானக் கடத்தல்கள் போன்றவற்றைப் பதிவு செய்து வைத்துள்ள ஒரு வலைத்தளம் ஆகும். இந்த வலைத்தளத்தின் தரவுத்தளத்தில் 10,700 அறிக்கைகள் உள்ளன. இத்தளத்தில், வானூர்திப் போக்குவரத்து நிகழ்வுகள் குறித்த விசாரணைகள், செய்திகள், படங்கள், தரவுகள் போன்றவை ஆவணப்படுத்தப்பட்டுள்ளன}}. சுமார் 50,000 பார்வையாளர்கள் ஒவ்வொரு வாரமும் இந்த வலைத்தளத்தை பார்வையிடுகின்றனர்.

வரலாறு
------

1996 இல், ஹரோ ரான்டர் "ஏவியேஷன் பாதுகாப்பு வலைப் பக்கங்கள்" என்ற இணையதளம் ஒன்றை நிறுவினார். பின்னர், ஃபேபியன் லுசன் ஹாரோ ரிப்போர்ட்டரை வலைத்தளத்தின் பெயரை மாற்றும்படி அறிவுறுத்தினார். இந்த பரிந்துரையின் படி, வலைதளம் விமானப் போக்குவரத்து நெட்வொர்க் என்ற பெயரில் அழைக்கப்படுகிறது. தற்போது இந்த வலைத்தளங்களில் விளம்பரங்கள் இல்லை. நன்கொடைகளால் மட்டுமே இயக்கப்படுகிறது. 2006 ஆம் ஆண்டில், இந்த வலைத்தளத்தின் 10 ஆம் ஆண்டு நினைவு கொண்டாடப்பட்டது. விமானப் போக்குவரத்து நெட்வொர்க் பல விமான நிறுவனங்களை நம்பகமானதாக அங்கீகரிக்கிறது.

இலக்கு
------

விமானப் போக்குவரத்து நெட்வொர்க் அனைத்து விமான விபத்துக்கள் மற்றும் பாதுகாப்பு சிக்கல்களின் துல்லியமான, புதுப்பித்தல் தகவல்களை வழங்குவதே நோக்கமாகும். இந்த இணையத்தளத்தில் விபத்துக்கள் மற்றும் பாதுகாப்பு பற்றிய தகவல்கள் மற்றும் விபத்துக்கள் பற்றிய பல தகவல்கள் உள்ளன.

மேற்கோள்கள்
-----------

1. 1 2  "About ASN". Aviation Safety Network. 23 April 2011 அன்று மூலம் பரணிடப்பட்டது. 26 April 2011 அன்று பார்க்கப்பட்டது.
2. ↑  "aviation-safety.net Traffic Statistics". அலெக்சா இணையம். 2010-08-02 அன்று மூலம் பரணிடப்பட்டது. 2017-06-29 அன்று பார்க்கப்பட்டது.

வெளி இணைப்புகள்
---------------

* விமானப்படை பாதுகாப்பு நெட்வொர்க் பரணிடப்பட்டது 2011-02-22 at the வந்தவழி இயந்திரம்
* பயனருக்கு ASN விக்கிபேஸ் விபத்துக்கள் (சிறிய விமானம்) பரணிடப்பட்டது 2019-04-20 at the வந்தவழி இயந்திரம்
சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்
**சேரமான் வஞ்சன்** பழந் தமிழ் அரச மரபுகளில் ஒன்றான சேரர் மரபைச் சேர்ந்தவன். பாயல் என்னும் மலைப் பகுதியை ஆண்ட சிற்றரசன். திருத்தாமனார் என்பவர் பாடிய புறநானூற்றுப் பாடல் ஒன்றின் மூலமே இவன் பற்றிய தகவல்கள் தெரிய வந்துள்ளன. வஞ்சன் என்னும் பெயர் காரணப் பெயராக இருக்கலாம் எனத் தெரிகிறது. இவனது இயற்பெயர் தெரியவரவில்லை.

புறநானூற்றுப் பாடலின் மூலம் இவ்வரசன், புலவர்களை இன்முகம் காட்டி வரவேற்று அவர்களுக்கு வேண்டியன அளித்துப் பேணும் பண்பு கொண்டவன் எனத் தெரிகிறது.

இவற்றையும் பார்க்க
------------------

* திருத்தாமனார்

குறிப்புகள்
-----------

1. ↑  ....பறையிசை அருவிப் பாயல்கோவே! - (புறம் 398)
2. ↑  புலியூர்க் கேசிகன், 2004. பக். 454, 455 (புறம் 398)

உசாத்துணைகள்
------------

* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, *பண்டைய கேரளாவின் வரலாறு* 03 ஏப்ரல் 2009 இல் அணுகப்பட்டது. பரணிடப்பட்டது 2009-03-26 at the வந்தவழி இயந்திரம் (ஆங்கில மொழியில்)

இவற்றையும் பார்க்கவும்
----------------------

* சேரர்
**புகளூர்** (*Pugalur*) தமிழ்நாட்டின், கரூர் மாவட்டத்தில் உள்ள புகளூர் வட்டத்தின் நிர்வாகத் தலைமையிடம் ஆகும். நன்செய்ப் புகழூர், புன்செய்ப் புகழூர் என்னும் இரு ஊர்கள் இதனுள் அடங்கும். காவிரி ஆற்றின் தென்கரையில் இந்த ஊர்கள் உள்ளன. காவிரியாற்று வெள்ளம் இவ்வூரில் புகுந்துவிடுவதால், இதனை மக்கள் *புகலூர்* என வழங்கப்பட்டு வந்தது.[] புன்செய்ப்புகழூரில் உள்ள பழங்காலச் சிவன் கோயில் கல்வெட்டு ஒன்று இவ்வூரைப் புகலூர் என்றே குறிப்பிடுகிறது. இவ்வூரை அடுத்துள்ள ஆண்கள், மகளிர் அரசு மேனிலைப் பள்ளிகள் இவ்வூரின் பெயரைப் புகழூர் என எழுதி வருகின்றன.

ஆலைகள்
------

இவ்வூரை அடுத்து சர்க்கரை ஆலை ஒன்றும் காகித ஆலை ஒன்றும் உள்ளன.

முருகன் கோயில்
--------------

இவ்வூரை அடுத்துள்ள வேலாயுதம்பாளையம் என்னும் ஊரில் ஆறுநாட்டான் மலை என்னும் பாறைக் குன்று ஒன்று உள்ளது. இக்குன்றின் உச்சியில் முருகன் கோயில் ஒன்று உள்ளது. ஆறுநாட்டான் உலா என்னும் நூல் இந்த முருகனின் பெருமையைப் புதிய கோணத்தில் பாட்டுகிறது.

புகழூர்க் கல்வெட்டு
-------------------

இந்த மலையின் இரு மருங்கிலும் உள்ள அகன்ற பாறைக் குகைகளில் சங்க காலத்தில் வாழ்ந்த சமண முனிவர்களுக்குச் சேர ஆரசன் இளங்கடுங்கோ படுக்கை அமைத்துக் கொடுத்த செய்தி அக்காலத் தமிழி எழுத்தில் பொறிக்கப்பட்டுள்ளது.

அடிக்குறிப்பு
-------------

1. ↑  செங்கைப்பொதுவன், ஆறுநாட்டான் உலா 1979
ஐதரசன் மூலக்கூறில் H - H இடையிலான சகப்பிணைப்பு
**சகப் பிணைப்பு** அல்லது **பங்கீட்டு வலுப்பிணைப்பு** (*covalent bond*) என்பது இரு அணுக்கள் எலக்ட்ரான்களை சமமாக வழங்கி சமமாகப் பகிர்ந்து கொள்வதால் உருவாகும் பிணைப்பு ஆகும்.

வேதிப்பிணைப்புகளுள் ஒன்று. இரண்டு அணுக்கள் எதிரெதிர் சுழலெண் (spin) கொண்ட இணையான எதிர்மின்னிகளைத் தங்களுக்குள் பங்கிட்டுக் கொள்வதால் பகிர்வுப்பிணைப்பு அல்லது **பகிர்பிணைப்பு** அல்லது **சகப்பிணைப்பு** என்னும் வகையான வேதியியல் பிணைப்பு உண்டாகிறது. இப் பிணைப்பில் பங்கு கொள்ளும் இரு அணுக்களுமே எதிர்மின்னிகளை தங்கள் அணுக்கருவில் உள்ள நேர்மின்னிகளில் விசையால் கவர முயலும். இதனால் உருவாகும் நிகர விசை சகப் பிணைப்பை உண்டாக்குகிறது.

ஐதரசன் மூலக்கூறில் உள்ள இரண்டு ஐதரசன் அணுக்களுமே ஒரே மாதிரியான எதிர்மின்னிக் கவர்மை கொண்டவை. எனவே எதிர்மின்னிகள் (எலக்ட்ரான்கள்) உண்மையிலேயே இரு அணுக்களுக்கும் பொதுவாக இருக்கின்றன (இயங்குகின்றன). இங்கு சகப் பிணைப்பு உருவாகிறது.

மேலும் ஒரு எடுத்துக்காட்டை நோக்குவோம்.

Cl + Cl ----> Cl2

குளோரின் அணு ஒவ்வொன்றும் 2,8,7 எலக்ட்ரான்களை மூன்று வட்டப்பாதைகளில் முறையே பெற்றுள்ளன. தங்களது கடைசி வட்டப்பாதையில் உள்ள 7 எலக்ட்ரான்களில் ஒன்றை ஒவ்வொரு குளொரின் அணுவும் வழங்கி, அவ்விரு எலக்ட்ரான்களை இரன்டு குளோரின் அணுக்களும் சமமாகப் பகிர்ந்து கொள்வதன் மூலம் சகப் பிணைப்பு உருவாகி குளோரின் மூலக்கூறு உருவாகிறது. ஆனால் 
ஓர் அணு எதிர்மின்னியை முழுமையாகத் தன்பக்கம் இழுத்துக் கொள்ளுமாயின், அது அயனிப் பிணைப்பு எனப்படும். எடுத்துக்காட்டு: சோடியம் குளோரைடு

* ஐதரசன் குளோரைடில் மஞ்சள் நிறத்தில் காட்டப்பட்டுள்ள அதிக எதிர்மின்னிக் கவர்மை உள்ள குளோரைடுஐதரசன் குளோரைடில் மஞ்சள் நிறத்தில் காட்டப்பட்டுள்ள அதிக எதிர்மின்னிக் கவர்மை உள்ள குளோரைடு
* ஐதரசன் குளோரைடு: சிவப்பு நிறம் எதிர்மின்சுமையைக் குறிக்கிறது.ஐதரசன் குளோரைடு: சிவப்பு நிறம் எதிர்மின்சுமையைக் குறிக்கிறது.
* ஓசோன்ஓசோன்

சகப்பிணைப்பு (பங்கீட்டு வலு) சேர்மங்களின் பௌதீகப் பண்புகள்
----------------------------------------------------------

| பௌதீகப் பண்புகள் | பங்கீட்டு வலுச் சேர்மங்கள் |
| --- | --- |
| பௌதீக நிலை (அறை வெப்பநிலையில்) | திண்மம், திரவம், வாயு |
| மின்கடத்துதிறன் | பொதுவாக மின்னைக் கடத்தாது |
| உருகும், கொதிக்கும் வெப்பநிலை | வேறுபடும், பொதுவாக அயன் சேர்மங்களினதை விடக் குறைவு |
| நீரில் கரைதிறன் | மாறுபடும், பொதுவாக அயன் சேர்மங்களினதை விடக் குறைவு |
| வெப்பக் கடத்துதிறன் | பொதுவாகக் குறைவு |

சகப்பிணைப்புகளில் முனைவாக்கம்
-----------------------------

முதன்மைக் கட்டுரை: இரசாயன முனைவுத்தன்மை
சகப்பிணைப்பில் ஈடுபடும் அணுக்களின் மின்னெதிர்த்தன்மையைப் பொறுத்து மூலக்கூறுகள் முனைவாக்கமுடையனவாகவோ, முனைவாக்கமற்றதாகவோ காணப்படலாம். H-H பிணைப்பு போல அணுக்களிடையே மின்னெதிர்த்தன்மை சமமாக இருந்தால், அது முனைவாக்கமற்ற சகப்பிணைப்பாகும். H-Cl பிணைப்பு போல அணுக்களின் மின்னெதிர்த்தன்மை சமமற்றதாக இருந்தால், அது முனைவாக்கமுடைய சகப்பிணைப்பாகும்.

| * பா
* உ
* தொ
கரிம வேதியியல் கோட்பாடுகள் |
| --- |
| 
* அரோமாட்டியம்
* சகப் பிணைப்பு
* வேதி வினைக்குழு
* கரிமப் பொருட்களைப் பெயரிடுதல்
* கரிமச் சேர்மம்
* கரிம வேதி வினை
* கரிமத்தொகுப்பு
* நிறமாலையியல்
* முப்பரிமாண வேதியியல்

 |
**இராச்சாண்டார் திருமலை** கரூர் மாவட்டம், தோகைமலை ஒன்றியத்தில் உள்ளது. இங்கு ஆண்கள் மேல்நிலைப்பள்ளி, பெண்கள் உயர்நிலைப்பள்ளி, மற்றும் ஆரம்பப் பள்ளி ஒன்றும் உள்ளது. ஆண்கள் மேல்நிலைப்பள்ளியில் 99 வேப்பமரங்கள் நடப்பட்டு உள்ளது. இவை கும்பககோணம் குழந்தைகள் பலியானதை குறீக்கும்வகையில் நடப்பட்டு ஊள்ளது. 800கும் அதிகமான குழந்தைகள் இப்பள்ளியில் படிக்கின்றனர். 11 ஏக்கரில் அமைந்த பள்ளி இப்பள்ளி.

கோவில்
------

இங்கு ஒரு சிறிய மலை கோவில் அமைந்துள்ளது. சிவன், பார்வதி மூலதெய்வம். பிள்ளயரர், மூருகன், நவகிரகங்கள் தனி, தனி சன்னிதியில் உள்ளன. திருமலையை ஓத்து உள்ளதால் இரச்சண்டரர் திருமலை எனும் பெயர் பெற்றுள்ளது. 1000 வருடம் பழமையான் கோயில் இது. ஒரு சுனையும் உண்டு. தல மரம் வில்வம். 6 கால பூசை நடைக்கின்றது. குன்றின் மீது அமைந்த சிவன் கோவில் சில அதில் இதுவும் ஒன்றே.

ஊரைப்பற்றி
----------

இவ்வூர் சிறிய கிராமம். மக்கள் தொகை 3500 மட்டுமே. வாலியம் பட்டி எனும் சிறிய ஊர் இங்கு உள்ளது. தொட்டிய நாயக்கர் மட்டுமே வாழம் ஊர். மிக கட்டுப்பெட்டியான சமூகம் இது. மாடுகளை அதிகம் வளர்த்து வருகின்றனர். 200-300 மாடுகள் ஓரே வீட்டில் வளர்கின்றன. வேட்டையாடுதல் இவர்களது குலத்தொழில். வெள்ளி கிழமை வேட்டை இவர்களது பழக்கம். முயல், எலி, பூனை போன்றவை வேட்டையாடப்படுகின்றன. பெண்களூக்கு பல கட்டுப்பாடுகள் உண்டு.
ஆக்ரா கோட்டையில் உள்ள யகாங்கிரி மகால்
அவுசி யகாங்கிரி எனப்படும் ஒரே கல்லாலான கற்கின்னம்
**யகாங்கிரி மகால்** (*Jahangiri Mahal*; இந்தி: जहाँगीरी महल, உருது: جہانگیری محل) என்பது இந்தியாவின் ஆக்ரா கோட்டைக்குள் இருக்கும் மிகவும் கவனிக்கத்தக்க ஒரு கட்டிடமாகும். அரசகுலப் பெண்களின் இருப்பிடமான செனான் எனப்படும் இம்மகால் ஒரு முதன்மை அந்தப்புரமாக விளங்கியது. இங்கு அக்பரின் இரசபுத்திர மனைவிகள் குடியிருந்தனர். இம்மகால் இந்து மதம் மற்றும் மத்திய ஆசியக் கட்டடக்கலையின் ஒரு கலவையாகும்.

வரலாறு
------

யகாங்கிரி மகால் அரண்மனை பேரரசர் அக்பரால் கட்டப்பட்டது ஆகும். அக்பரின் ஆட்சிக்காலம் பற்றி அறிய உதவும் பழமையான கட்டிடங்களில் இதுவும் ஒன்றாகும். யகாங்கிரி மகால் போன்ற ஒரு சிறந்த அரண்மனை தனது தந்தை அக்பரால் எழுப்பப்பட்டது என்றாலும் அவர் அதன் கட்டுமானம் குறித்து எந்தவிதமான உரிமையும் கோரவில்லை என்று தன்னுடைய நினைவுகளில் யகாங்கிர் தெளிவாக குறிப்பிட்டுள்ளார். Mughal empress Nur Jahan used this as her residence.
மகாராணி நூர்சகான் இந்த அரண்மனையில் வசித்தார். 

இந்த அரண்மனையில் அவுசி யகாங்கிரி எனப்படும் ஒரு பெரிய கற்கிண்ணம் இருந்தது. இக்கற்கிண்ணம் ஒரேயொரு கல்லில் இருந்து குடைந்து செதுக்கப்பட்ட சிறப்பைப் பெற்றதாகும். மணக்கும் பன்னீர் நிரப்பப்பட்ட கொள்கலனாக இக்கற்கிண்ணம் பயன்படுத்தப்பட்டது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-04-02 அன்று மூலம் பரணிடப்பட்டது. 2015-12-24 அன்று பார்க்கப்பட்டது.
2. ↑
3. ↑

புற இணைப்புகள்
--------------

விக்கிமீடியா பொதுவகத்தில்,  
 ***யகாங்கிரி மகால்***   
என்பதின் ஊடகங்கள் உள்ளன. 

* Photos of Jahangiri Mahal
பிறை அடைப்புகள்
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று பிறை அடைப்பு = round brackets, open brackets, brackets (UK), or parentheses (U.S.) = ( ) ஆகும். இது பொதுவாக ஒரு செய்தியைக் கூடுதலாகத் தருவதற்கு உதவும் குறியாகும். வலது பிறை அடைப்பு இடது புறம் நோக்கியும், இடது புற பிறை அடைப்பு வலப்புறம் நோக்கியும் திறக்கும்.

பிறை அடைப்பு ( )
----------------

கூறப்படும் கருத்திற்கு மேலாகக் கூடுதல் தகவல் தரும்போது பிறை அடைப்பு இடலாம்.

1) விரித்துக் கூறுதல், விளக்கிக் கூறுதல், கூடுதல் தகவல் போன்றவற்றைக் குறிக்க வாக்கியத்துக்குள் பிறை அடைப்பு இடலாம்.
எடுத்துக்காட்டு:
*கல்லூரியில் வன்முறையில் ஈடுபட்டதற்காக இரு மாணவர்கள் (வயது 22, 23) கைதுசெய்யப்பட்டார்கள்.*
*செவ்வாய்க்கிழமை (மார்ச்சு 22) மாலை இசை விருந்து நிகழ்ந்தது.*
*பத்துவயதுக்குட்பட்ட சிறுவர் அனைவரும் (25 பேர்) நலமே போய்ச் சேர்ந்தார்கள்.*
2) ஆண்டு, மாதம், நாள் ஆகியவற்றைத் தமிழ் முறையில் எழுதும்போது அவற்றிற்கு இணையான ஆங்கிலத் தேதியை உள்ளடக்கிக் காட்ட பிறை அடைப்பு இடலாம்.
எடுத்துக்காட்டு:
*நிகழும் பிரமாதி ஆண்டு வைகாசித் திங்கள் 28ஆம் நாள் (11.6.1999) வெள்ளிக்கிழமை*
3) தமிழ்ச் சொல்லை அடுத்துப் பிறமொழிச் சொல் தரப்படும்போது பிறமொழிச் சொல்லைக் காட்ட பிறை அடைப்பு பயன்படுகிறது.
எடுத்துகாட்டுகள்:
*உயிர்வளி (oxygen)*
*நுண்ணுயிர் எதிர்ப்பி (antibiotic)*
4) தமிழில் எழுத்துப் பெயர்ப்புக்கும் மொழிபெயர்ப்புக்கும் மூலமான பிறமொழிச் சொல்லைக் காட்ட பிறை அடைப்பு பயன்படுகிறது.
எடுத்துக்காட்டு:
*அமெரிக்க அதிபர் ரானல்ட் ரேகன் (Ronald Reagan) குடியரசுக்கட்சியைச் சார்ந்தவர்.*
5) மேற்கோளின் ஆதார நூல் மற்றும் அதன் விவரங்களைக் காட்ட பிறை அடைப்பு பயன்படுகிறது.
எடுத்துக்காட்டு:
*இமயமலையை வருணிக்கும் பாரதியார் 'விண்ணை இடிக்கும் மலை இமயம்' (பாரதி பாடல்கள், செந்தமிழ் நாடு, 9) என்று கூறுவார்.*
6) நாடகம், திரைப்படம் முதலியவற்றின் உரையாடல் பகுதிகளில் காட்சி அமைப்பு, பாத்திர வருணனை, நடிப்பு முறை முதலியவற்றுக்கான குறிப்புகளைக் காட்ட பிறை அடைப்பு பயன்படுகிறது.
எடுத்துக்காட்டு:
*கண்ணன்: (ஏளனச் சிரிப்போடு) யார் வீரன் என்பது விரைவில் தெரிந்துவிடும்!*
7) தொடர் முறையில் வரும் கதையின் அல்லது கட்டுரையின் இறுதியில் அது முடிவுபெற்றது அல்லது தொடர்கிறது என்பதைக் காட்டும் சொற்களை உள்ளடக்க பிறை அடைப்பு பயன்படுகிறது.
எடுத்துக்காட்டுகள்:
*(தொடரும்)*
*(முற்றும்)*
8) வரிசையாகக் காட்டப்படுபவற்றுக்குத் தரப்படும் எண் அல்லது எழுத்தை உள்ளடக்க ஒரு புறத்தில் அல்லது இரு புறங்களிலும் பிறை அடைப்பு பயன்படுகிறது.
எடுத்துக்காட்டுகள்:
*1)*; *2)*; *3)*
*அ)*; *ஆ*; *இ)*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**ஷீர்மல்** (பாரசீக/உருது: شیرمال, இந்தி: शीरमल), ஷீர்மால் அல்லது ஷிர்மல் என்றும் உச்சரிக்கப்படுவது, ஈரானிலும் இந்தியத் துணைக்கண்டத்திலும் உண்ணப்படும் குங்குமப்பூச் சுவையினைக் கொண்ட பாரம்பரிய ரொட்டி ஆகும். ஷீர்மல் என்ற சொல் ஷீர் மற்றும் மாலீதன் என்ற பாரசீகச் சொற்களிலிருந்து பெறப்பட்டதாகும். ஷீர் (شیر) என்ற பாரசீகச் சொல்லுக்கு பால் என்பதும் மாலீதன் (مالیدن) என்ற சொல்லுக்குத் தேய்த்தல் என்பதும் பொருள். நேரடி மொழிபெயர்ப்பில் ஷீர்மல் என்றால் தேய்க்கப்பட்ட பால் என்பதாகும். பாரசீகத்தில் தோன்றிய இந்த உணவு இடைக்காலத்தில் முகலாயர்களால் வட இந்தியாவில் அறிமுகம் செய்யப்பட்டது. லக்னோ, ஹைதராபாத் மற்றும் ஓளரங்காபாத்தின் அருஞ்சுவை உணவுப்பொருளானது. அவதி சமையலில் ஒரு பகுதியான இது பழைய போபாலிலும் பாகிஸ்தானிலும் விரும்பப்படும் உணவாகும்.

தயாரிப்பு
---------

 இந்தியாவில் லக்னோவில் வழங்கப்படும் ஷீர்மல்
ஷீர்மல் என்பது ஈஸ்ட் சேர்த்துப் புளித்த மைதாவில் தந்தூரிலோ அடுப்பிலோ செய்யப்படுகிற சற்றே இனிப்பான நான் (ரொட்டி) ஆகும். பாரம்பரியமாக ரொட்டியைப் போல் செய்யப்பட்டுவந்த ஷீர்மல், தற்காலத்தில் நானைப் போலத் தயாரிக்கப்படுகிறது. நானைச் செய்யப் பயன்படுத்தப்படும் வெதுவெதுப்பான நீருக்கு மாற்றாக குங்குமப்பூவும் ஏலக்காயும் சேர்க்கப்பட்டு சர்க்கரையால் இனிப்பூட்டப்பட்ட வெதுவெதுப்பான பால் பயன்படுத்தப்படுகிறது. செய்துமுடிக்கப்பட்ட ஷீர்ம்ல், டேனிய மாப்பண்டத்தை ஒத்துள்ளது.

ஷீர்மல் தயாரிப்பதில் ஈரானில், மண்டலங்களுக்கிடையே சிறிய வேறுபாடுகள் உள்ளன. சில நேரங்களில் இது மண்டலங்களுக்கிடையே பயணம் செய்கையில் ஒரு நினைவுப் பொருளாகவும் விற்பனை செய்யப்படுகிறது.

இந்தியாவில் குறிப்பாக லக்னோ நகரில், சில வேளைகளில் கபாப்கள், டிக்கா அல்லது நிஹாரியுடன் ஷீர்மல் பரிமாறப்படுகிறது.

மேற்கோள்கள்
-----------

1. ↑  "A nawabi affair". *தி இந்து*. 23 October 2010 அன்று மூலம் பரணிடப்பட்டது. 5 October 2014 அன்று பார்க்கப்பட்டது.
2. ↑  "A slice of the Awadh exotica". *தி இந்து*. 5 November 2011 அன்று மூலம் பரணிடப்பட்டது. 5 October 2014 அன்று பார்க்கப்பட்டது.

|  |  |
| --- | --- |
|  | விக்கிநூல்கள் சமையல் நூலானது ஒரு சமையற் குறிப்பை அல்லது கையேட்டைக் கொண்டுள்ளது.

* ***ஷீர்மல்***

 |
ஆப்கானிஸ்தானின் மசார் ஈ சரீப் நகரிலுள்ள ஷாஹீன் இராணுவ முகாம் மீது தாலிபான் தீவிரவாதிகள் 21 ஏப்ரல் 2017 அன்று துப்பாக்கிச்சூடு தாக்குதல் நடத்தியதில் 135 *ஆப்கானிய தேசியப் படை* இராணுவ வீரர்கள் கொல்லப்பட்டனர்; மேலும் 65 பேர் காயமடைந்தனர். தாக்குதல்தாரிகள் இராணுவ சீருடை அணிந்து தொழுகையில் ஈடுபட்டிருந்த இராணுவ வீரர்கள் மீது தாக்குதல் நடத்தினர். மொத்தம் பத்து தாக்குதல்தாரிகள் இத்தாக்குதலில் ஈடுபட்டனர். தாக்குதல்தாரிகளுள் எழுவர் கொல்லப்பட்டனர், இருவர் தற்கொலை குண்டுதாரிகளாகி வெடித்துச் சிதறி இறந்தனர்; மேலும் ஒருவர் ஆப்கான் இராணுவத்தினரால் கைது செய்யப்பட்டார். உள்ளூர் நேரப்படி மதியம் 2 மணிக்கு தொடங்கிய தாக்குதல் பின்மாலைப் பொழுதில் நிறைவடைந்தது. இத்தாக்குதலுக்கு *தலிபான்* தீவிரவாதிகள் பொறுப்பேற்றுக்கொண்டனர். அப்துல் சலாம் கொல்லப்பட்டதன் எதிர்வினையாகவே இத்தாக்குதல் நடத்தப்பட்டது.

மேற்கோள்கள்
-----------

1. ↑  "மசார் ஈ சரீப் இராணுவ முகாம் தாக்கப்பட்டது". 2017-04-27 அன்று மூலம் பரணிடப்பட்டது. 22 ஏப்ரல் 2017 அன்று பார்க்கப்பட்டது.
2. ↑  "Over 50 feared or dead wounded in attack on Afghan corps in Balkh". 22 ஏப்ரல் 2017 அன்று பார்க்கப்பட்டது.
3. ↑  "More than 50 killed as Taliban target Afghan Army camp in Mazar-e-Sharif". 22 ஏப்ரல் 2017 அன்று பார்க்கப்பட்டது.
புஷ்பக பிராமணப் பெண்களின் திருமணத் தாலி 
**புஷ்பக பிராமணர்** (Pushpaka Brahmin) என்பது அம்பலவாசி சமூகத்தில் கேரளாவின் பல்வேறு இந்து பிராமண சாதிகளின் ஒரு குழுவைக் குறிக்கும் பொதுவான சொல்லாகும்.  இவர்கள் முதன்மையாக புஷ்பகாக்கள் (அல்லது புஷ்பகா உன்னிகள்) நம்பீசன்கள் என்ற இரண்டு சாதிகளை உள்ளடக்கியுள்ளனர். இவர்கள் இந்து கோவில்களில் பூக்களைக் கொண்டு மாலைகள் தயாரிக்கும் பணியை செய்து வந்தனர். மேலும், இந்து கோவில்களுடன் தொடர்புடைய பாடசாலைகளில் புனித நூல்களையும் சமசுகிருத மொழியையும் கற்பிப்பதற்கான உரிமைகள் இவர்களுக்கு வழங்கப்பட்டன. பிற்காலத்தில் இதேபோன்ற கலாச்சாரத்தையும், கோயில் தொடர்பான வேலைகளையும் கொண்ட தீயாட்டு உன்னிகள், குருக்கள்கள், புப்பள்ளிகள் போன்ற சில சமூகங்களும் புஷ்பக பிராமணர்களாக கருதப்பட்டன.

சமூக நலன்
---------

இப்போதெல்லாம், இவர்கள் தங்களின் பாரம்பரிய தொழில்களான பாடசாலைகளில் ஆத்யாபனம் (கற்பித்தல்), மாலக்கெட்டு (மாலையை உருவாக்குதல்), விளக்கெடுப்பு (விளக்கு தாங்குதல்) போன்ற பணிகளைச் செய்யத் தயங்குகிறார்கள். தொழில்களில் வரும் குறைந்த வருமானமே இதற்கு காரணமாகும். சிறீ புஷ்பகாபிரம்ம சேவா சங்கம் என்பது புஷ்பக பிராமண சாதிகளின் நலனுக்காக செயல்படும் ஒரு அமைப்பாகும்..

மேற்கோள்கள்
-----------

1. ↑  Rose, Suma (2004). *Polity, Society, and Women: With Special Reference to Travancore, 1700-1900 A.D.*. Carmel International Publishing House. பக். 217. பன்னாட்டுத் தரப்புத்தக எண்:9788187655374.. பார்த்த நாள்: 2013-04-30.
2. ↑   *Report of the Commission for Reservation of Seats in Educational Institutions, Kerala, 1965*. Commission for Reservation of Seats in Educational Institutions.
**ஜோஹா அல்-ஹார்தி** (Jokha al-Harthi) ஓர் ஓமான் நாட்டின் எழுத்தாளர் மற்றும் கல்வியாளர் ஆவார். இவர் ஓமனிலும் இங்கிலாந்திலும் கல்விப் பயின்றார்.. எடின்பர்க் பல்கலைக்கழகத்தில் அரபு செவ்விலக்கியத்தில் முனைவர் பட்டம் பெற்றார். தற்போது சுல்தான் கபூஸ் பல்கலைக்கழகத்தில் அரபித் துறையில் இணைப் பேராசிரியராகப் பணியாற்றி வருகிறார்.

**படைப்புகள்**
--------------

அல்-ஹார்தி மூன்று சிறுகதைகள், மூன்று நாவல்கள் மற்றும் மூன்று சிறுவர்கள் புத்தகங்கள் எழுதி வெளியிட்டுள்ளார். மேலும் இவர் கல்வி பாடப்புத்தகங்கள் உருவாக்குவதிலும் இணைந்து செயல்பட்டுள்ளார். இவரது படைப்புகள் ஆங்கிலம், செர்பியா, கொரியா, இத்தாலி, செர்மன் ஆகிய மொழிகளில் மொழிபெயர்க்கப்பட்டுள்ளன.

விருதுகள்
---------

அல்-ஹார்தியின் நரிஞ்சா என்ற நாவலுக்காக 2016 ஆம் ஆண்டு கலை, கலாச்சாரம் மற்றும் இலக்கியத்திற்கான சுல்தான் கபூஸ் விருது வழங்கப்பட்டது. 2011 ஆம் ஆண்டு இவரது சய்யிதத் எல்-கமர் என்ற படைப்பு ஜயித் விருதுக்கு பரிந்துரைக்கபட்டது. மேலும் இந்த படைப்பின் ஆங்கில மொழிபெயர்ப்பு மேன் புக்கர் சர்வதேச விருது பெற்றது.

குறிப்புகள்
-----------

1. ↑  "Man Booker International Prize 2019 winner announced". 2020-10-30 அன்று மூலம் பரணிடப்பட்டது.
2. ↑  Starbush (2011-10-24). "the tanjara: start of 3rd ipaf nadwa with 8 emerging arab writers". *the tanjara*. 2020-10-27 அன்று பார்க்கப்பட்டது.
3. ↑  "Archive.org". Archived from the original on 2011-10-28.CS1 maint: unfit url (link)
4. ↑  "Scribner pre-empts second novel by Booker International winner Jokha Alharthi".
5. ↑  "Women dominate Man Booker International prize 2019 shortlist".

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* செக் குடியரசு
* ஆத்திரேலியா
* நெதர்லாந்து

 |
| மக்கள் | 
* Trove

 |
| மற்றவை | 
* IdRef

 |
| சீன மக்கள் குடியரசின் அரசமைப்பு |
| --- |
|  |
|  |
|  |
| அரசமைப்புச் சட்டம் |
|  |
| சட்டமன்றம் |
| தேசிய மக்கள் பேராயம் |
| தேசிய மக்கள் பேராய நிலைக் குழு |
| சீன சனாதிபதி - கூ சிங்தாவ் |
| செயற்குழு/நிர்வாகம் |
| சீன மக்கள் குடியரசின் அரச மன்றம் |
| சீனப் பிரதமர் - |
| மக்கள் விடுதலைப் படை |  |  |
| நீதிமன்றம் |
| உச்ச மக்கள் நீதிமன்றம் |
| அரசியல் |
| சீனப் பொதுவுடமைக் கட்சி |
| சீ.பொ.க நடுவண் செயற்குழு |
| சீ.பொ.க தேசிய பேராயம் |
| வரலாறும் கொள்கைகளும் |
| மா சே துங் - மாசேதுங் கோட்பாடு |
| டங் சியாவுபிங் - டங் சியாவுபிங் கோட்பாடு |
| யான் சமீன் - Three Represents |
| கூ சிங்தாவ் - அறிவியல் வளர்ச்சியல் கருத்துரு |
| சிக்கல்கள் |
|  |
| தொகு |

**தேசிய மக்கள் பேராயம்** என்பது சீனாவின் உயர் அதிகாரம் பெற்ற சட்டமன்றம் ஆகும். இதர பல நாடுகள் போல் அல்லாது இதுவே சீனாவின் ஒரே சட்டமன்றம். இதன் உறுப்பினர்கள் பெரும்பான்மையாக சீனப் பொதுவுடமைக் கட்சியினால் தீர்மானிக்கப்படுகிறார்கள். 

  

இந்த உறுப்பினர்கள் பல் நிலை தேர்தல் முறையால் தேர்தெடுக்கப்படுகிறார்கள். மாகாண மக்கள் பேராயங்களால் இவர்கள் தேர்வு செய்யப்படுகிறார்கள். மாகாண பேராய உறுப்பினர்கள் மேலும் கீழ் நிலை பேராயங்களால் தேர்வு செய்யப்படுகிறார்கள். ஊர்களின் பேராய உறுப்பினர்கள் நேரடியாக தேர்வு செய்யப்படுகிறார்கள்.
**2008 சிச்சுவன் பூகம்பம்** என்பது சீனாவில் சிச்சுவான் மாகாணத்தில் நிகழ்ந்த மிகப்பெரிய நிலநடுக்கம் ஆகும். ரிக்டர் அளவில் 8 புள்ளிகள் அளவு சக்தி வாய்ந்த இந்த நிலநடுக்கம், சீன நேரப்படி 2008 மே 12 ஆம் நாள் மதியம் 14:28:01.42 மணியளவில் நிகழ்ந்தது. 1976-ல் டாங்சான் மாகாணத்தைத் தாக்கிய பூகம்பத்திற்கு பிறகு சீனாவைத் தாக்கிய மிக மோசமான பூகம்பமாக இது கருதப்படுகிறது.

நிலநடுக்கம் உணரப்பட்ட பகுதிகள்
------------------------------

சிச்சுவான் மாகாணத்தில் மையம் கொண்டிருந்த இந்த நிலநடுக்கம் சீனாவின் (1560 கி.மீ தள்ளியிருக்கும்) பீஜிங், ஷாங்காய் (1744 கி.மீ தள்ளியிருக்கும்), ஆகிய பெருநகரங்களிலும் தைவான் (1912 கி.மீ தள்ளியிருக்கும்), தாய்லாந்து (1940 கி.மீ தள்ளியிருக்கும்) ஆகிய நாடுகளிலும் உணரப்பட்டது.

நிலநடுக்கத்தினால் ஏற்பட்ட பாதிப்புகள்
-------------------------------------

70000 மனிதர்களின் உயிரைக் குடித்த இந்த நிலநடுக்கத்தினால் 4 லட்சம் மக்கள் காயமடைந்துள்ளனர், 50 லட்சம் மக்கள் வீடுகள் இழந்துள்ளனர். தரைமட்டமாகிவிட்ட 31.3 லட்சம் கட்டிடங்களையும் சேர்த்து 156.10 லட்சம் கட்டிடங்கள் சேதமடைந்துள்ளன என்று சீன அரசாங்கம் தெரிவித்துள்ளது.. மேலும் இறந்த 70,000 பேரில் 19065 பள்ளி மாணவர்கள் என்று சீனாவின் சமீபத்திய அறிக்கை தெரிவிக்கின்றது.

மேற்கோள்கள்
-----------

1. ↑  "Magnitude of SW China earthquake revised to 8.0". Xinhua News Agency. 2008-05-18.. பார்த்த நாள்: 2008-05-18.
2. ↑  "Magnitude 7.9 - EASTERN SICHUAN, CHINA". United States Geological Survey. 2008-05-12.. பார்த்த நாள்: 2008-05-12.
3. ↑  Sichuani province hit by another strong earthquake பரணிடப்பட்டது 2008-12-05 at the வந்தவழி இயந்திரம், Reuters (எசுத்தோனியம்)
4. ↑  "China earthquake death toll rises to 34,073". Xinhua. 2008-05-19.. பார்த்த நாள்: 2008-05-19. (ஆங்கிலம்)
5. ↑  "Casualties in Wenchuan Earthquake" (in Chinese). Sina.com. 2008-05-19.. பார்த்த நாள்: 2008-05-19.
6. ↑
7. 1 2
8. ↑
மேஜர் ஜெனரல் **ஆர்காடு துரைசாமி லோகனாதன்**   (12 ஏப்ரல் 1888 - 9 மார்ச் 1949) இவர் இந்திய தேசிய இராணுவத்தின் அதிகாரியாகவும், சுதந்திர இந்திய அரசாங்கத்தில் அமைச்சராகவும் இந்திய தேசிய இராணுவத்தின் பிரதிநிதியாக இருந்தார். அந்தமான் தீவுகள்   மற்றும் பர்மாவுக்கான சுதந்திர இந்தியாவின் ஆளுநராகவும் இவர் சில காலம் பணியாற்றினார். 

இவர்,மதராசு மருத்துவக் கல்லூரியில் மருத்துவ மாணவராக சேருவதற்கு முன்பு ஆர்.பி.என்.எம் பள்ளியிலும் பின்னர் பெங்களூரு மத்திய கல்லூரியிலும் பயின்றார், பின்னர் வெப்பமண்டல நோய்களின் மருத்துவராக லண்டனில் பயிற்சி பெற்றார்.

வரலாறு
------

ஆகத்து 27, 1917 இல் இவர், இந்திய மருத்துவ சேவையில் ஒரு தற்காலிக பணியினைப் பெற்றார். பின்னர்,பதவி உயர்வு பெற்றார். இவர் மார்ச் 1, 1922 இல் இந்திய மருத்துவச் சேவையில் வழக்கமான பணிக்கு நியமிக்கப்பட்டார். இவர் 27 பிப்ரவரி 1929 இல் தளபதியாக பதவி உயர்வு பெற்றார்.  மேலும், முதலாம் உலகப் போரின்போது பணியாற்றினார்.

ஏப்ரல் 1940 திசம்பர் 15, 1939 இல் லீட்-கோல் பதவி உயர்வு பெற்றார். 

இரண்டாம் உலகப் போரின்போது, சிங்கப்பூரின் வீழ்ச்சியைத் தொடர்ந்து இவர் இந்திய தேசிய ராணுவத்தில் சேர்ந்தார். பிரித்தானிய ஆட்சியில் இருந்து இந்தியாவை விடுவிப்பதற்காக சுபாஷ் சந்திரபோஸின் கீழ் சுதந்திர அரசாங்கத்தில் சேர்ந்தார். அந்தமான் நிக்கோபார் தீவுகளின் இவர் ஆளுநராக நியமிக்கப்பட்டார்.

குடும்பம்
---------

இவர் சரோஜா என்பவரை மணந்தார். தம்பதியினருக்கு சம்பத், லலிதா , சுகுமார், மேனகா ஹேமலதா என்ற குழந்தைகள் இருந்தனர்.

மரபு
----

முன்னாள் வாழ்க்கை மற்றும் பணியின் நினைவாக பெங்களூரின் எட்வர்ட் சாலை மேஜர் ஜெனரல் கி.பி. லோகனாதன் சாலை என்று அப்போதைய முதல்வர் எஸ்.எம். 1980 களில் கன்னிங்ஹாம் அடுக்குமாடி குடியிருப்புகள் என்று அழைக்கப்படும் ஒரு கட்டிடத்திற்கு வழிவகுக்கும் வரை லோகனாதன் குடியிருப்பு ஒரு காலத்தில் நின்ற பாதை இதுதான்.

மேற்கோள்கள்
-----------

1. ↑  "Forgotten heroes of India's first army".
2. ↑  Roll of the Indian Medical Service 1615-1930 by D. G. Crawford, p583.
3. ↑  Singh, N. Iqbal. The Andaman Story. Delhi, IN: Vikas Publishing, 1978. ISBN 9780706906325.
4. ↑  "Provinces of British India".
5. ↑  Allen, Louis (1986). Burma: the Longest War 1941-45. J.M. Dent and Sons. ISBN 0-460-02474-4.
6. ↑  Roll of the Indian Medical Service 1615-1930 by D. G. Crawford, p583.
7. ↑  April 1940 Indian Army List

வெளி இணைப்புகள்
---------------

* The Provisional Government of Azad Hind பரணிடப்பட்டது 2009-04-02 at the வந்தவழி இயந்திரம், from the National Archives of Singapore.
* The last straw that broke the back of the British empire. From Yoruzubampo.
* Did you know Loganadan went to school here?. தி இந்து 26 February 2002.
**தேசிய மலேரியா ஆராய்ச்சி நிறுவனம்** (*National Institute of Malaria Research*) என்பது 1977ல் நிறுவப்பட்ட இந்திய அரசின் சுகாதார ஆராய்ச்சி, மற்றும் குடும்ப நல அமைச்சின் கீழ் புது தில்லியில் உள்ள இந்திய மருத்துவ ஆராய்ச்சி சபையின் ஆராய்ச்சி நிறுவனங்களில் ஒன்றாகும். இது நவம்பர் 2005இல் தேசிய மலேரியா ஆராய்ச்சி நிறுவனம் என மறுபெயரிடப்பட்டது.

 முதன்மைக் கட்டிடம்
இந்த நிறுவனத்தின் அடிப்படை, பயன்பாட்டு மற்றும் செயல்பாடு கள ஆராய்ச்சி மூலம் மலேரியா பிரச்சனைகளுக்குக் குறுகிய கால மற்றும் நீண்ட காலத் தீர்வுகளை கண்டறிவதே. பயிற்சி/பட்டறைகள் மற்றும் தொழில்நுட்ப பரிமாற்றம் மூலம் மனிதவள வள மேம்பாட்டில் இந்த நிறுவனம் முக்கிய பங்கு வகிக்கிறது. பல ஆண்டுகளாக இங்கு மேற்கொள்ளப்படும் ஆய்வுகளாக, கொசுக்களின் பரவல் குறித்த கணக்கெடுப்பு, மலேரியா மலேரியா கடத்திகள் மற்றும் ஒட்டுண்ணிகளுக்கான மரபணு மற்றும் மூலக்கூறு குறிப்பான்கள் குறித்த ஆய்வு, உயிரணு வகைப்பாட்டியல், அடையாளம் காணப்பட்ட சிற்றினங்களுக்கிடையேயான உயிரினங்களிடையே உயிரியல் வேறுபாடுகளை ஆராய்தல், மூலக்கூறு அடையாள நுட்பங்களின் வளர்ச்சி, இடம் மற்றும் நேரம் மூலம் பூச்சிக்கொல்லி எதிர்ப்பைக் கண்காணித்தல், செயல் திட்டங்களைத் தயாரித்தல் போன்றவையாகும். இதில் மதிப்புமிக்க தகவல்களை இந்நிறுவனம் ஆய்ந்துள்ளது. புதிய பூச்சிக்கொல்லிகள், இளம் உயிரிகளைத் தாக்கக்கூடிய நச்சுக்கொல்லிகள், பூச்சிக்கொல்லி கலந்த படுக்கை வலைகள், மருந்துகள் மற்றும் ஒட்டுண்ணி கண்டறியும் கருவிகள் ஆகியவற்றின் கள மதிப்பீடு மலேரியா கட்டுப்பாட்டில் புதிய மதிப்பீட்டினை வழங்கியுள்ளது. இவற்றில் பல தேசிய மலேரியா கட்டுப்பாட்டுத் திட்டத்தில் இடம் பெற்றுள்ளன.

தேசிய மலேரியா ஆராய்ச்சி நிறுவனம் தில்லியில் நன்கு மேம்பட்ட ஆய்வகங்களின் வலையமைப்பைக் கொண்டுள்ளது. மலேரியாவின் அனைத்து அம்சங்களையும் ஆராய்ச்சி செய்ய, மலேரியா அதிகம் உள்ளப் பகுதிகளில் 10 கள ஆய்வகங்களைக் கொண்டுள்ளது. இது புதிய தொழில்நுட்பங்களுக்கான சோதனை தளமாகவும், தொழில்நுட்பங்களைப் பரிமாறவும் உதவுகிறது.

மேற்கோள்கள்
-----------

1. ↑  Guerin, Pj; Dhorda, M; Ganguly, Nk; Sibley, Ch (2019). "Malaria control in India: A national perspective in a regional and global fight to eliminate malaria" (in en). *Journal of Vector Borne Diseases* **56** (1): 41. doi:10.4103/0972-9062.257773. பன்னாட்டுத் தர தொடர் எண்:0972-9062. .
2. ↑  "National Institute of Malaria Research (NIMR), New Delhi". *www.indiascienceandtechnology.gov.in*. 2021-08-02 அன்று பார்க்கப்பட்டது.
3. ↑  "Innovation to Impact National Institute of Malaria Research, Delhi". *innovationtoimpact.org*. 2021-08-02 அன்று பார்க்கப்பட்டது.

வெளி இணைப்புகள்
---------------

* தேசிய மலேரியா ஆராய்ச்சி நிறுவனம், அதிகாரப்பூர்வ இணையதளம்
**த. சரவணத் தமிழன்** (இறப்பு: ஆகத்து 26, 2012) தனித்தமிழ் அறிஞரும் தமிழ் இலக்கண நூலாசிரியரும் சிறந்த மேடைப் பேச்சாளரும் ஆவார். இருபதாம் நூற்றாண்டில் தனித்தமிழ் இயக்கத்தை முன்னெடுத்துச் சென்றோருள் ஒருவர்.

வாழ்க்கைச் சுருக்கம்
--------------------

தஞ்சைக்கு அருகில் அமைந்திருக்கும் காந்தாவனம் (பூண்டி) என்னும் சிற்றூரில் செல்வவளம் மிகுந்த குடும்பத்தில் பிறந்தவர். கரந்தைத் தமிழ்ச் சங்கத்தில் புலவர் பட்டம் பெற்றார். பழந்தமிழ் இலக்கியங்களிலும் இலக்கணத்திலும் ஆழ்ந்த பயிற்சி பெற்றவர். திருவாரூர் உயர்நிலைப் பள்ளியில் தமிழாசிரியராகப் பணியாற்றியவர். இயற்றமிழ்ப் பயிலகம் என்ற அமைப்பை ஏற்படுத்திப் இளையோருக்குத் தமிழ்ப்பயிற்சி வழங்கியவர். திரு. வி. க அவர்களைத் தனது ஆசானாய் ஏற்றிருந்தார்.

1981 ஆம் ஆண்டில் "யாப்பு நூல்" என்ற இலக்கண நூலை வெளியிட்டார். எழுபதுகளில் திருவாரூரில் இயற்றமிழ் பயிற்றகம் என்னும் அமைப்பை நிறுவி பல்வேறு புலவர்களையும், படைப்பாளிகளையும் உருவாக்கியவர்.

டாக்டர் (PhD) என்ற சொல்லுக்குப் பாவாணர் முன்மொழிந்த பண்டாரகர் என்ற சொல் வழக்கொழிந்தாலும் சரவணத்தமிழனார் உருவாக்கிய முனைவர் எனும் சொல் நிலைபெற்றுள்ளது.

மறைவு
-----

25 ஆண்டுகளுக்கு மேலாக சென்னையில் வாழ்ந்து வந்த இவர் 2012 ஆகத்து 26 அன்று இரவு 8 மணியளவில் சென்னை இராமச்சந்திரா மருத்துவமனையில் உடல்நலக் குறைவால் காலமானார். இவருக்குக் குறளேந்தி என்ற மகனும் தமிழரசி, மெய்யறிவு, மணவழகு என்ற மூன்று மகளிரும் உள்ளனர்.

எழுதிய நூல்கள்
--------------

* தமிழ் நூல்
* யாப்பு நூல்
* இலக்கணக்குறுக்கம்
* தூய தமிழ்ப் பெயர்மாலை
* செந்தமிழும் நாப்பழக்கம்
* திரு.வி.க.உருவமைப்பு நாண் மலர்
* இரு நாடகங்கள்
* நல்லதமிழ்ச் சொல்லழகு
* ஓரிலக்கணப் புலவனின் பாவிலக்கியப் பலகணி
* இலெனின், இல்லெனின்
* திருக்குறள் ஓரடி நூற்பா
* கனித்தமிழ்க் கட்டுரைகள்
* மரபுப்பா பயிற்சி
* இருநூல் திறனாய்வு
* அகரமுதலி நிகண்டு
* அணிநூல் (அச்சில்)

மேற்கோள்கள்
-----------

1. ↑  "கூகுள் புத்தகங்கள் தளத்தில் கனித்தமிழ்க் கட்டுரைகள் குறித்த தகவல்". சூலை 28, 2013 அன்று பார்க்கப்பட்டது.
2. ↑  பழ.அதியமான் (திசம்பர் 2013). "விருது வாங்கலியோ... விருது". *காலச்சுவடு* (168): 47.. பார்த்த நாள்: 2014-01-04.
3. ↑  தனித்தமிழ் அறிஞர் த.சரவணத்தமிழன் மறைந்தார் பரணிடப்பட்டது 2012-08-27 at the வந்தவழி இயந்திரம், நக்கீரன், ஆகத்து 27, 2012

வெளியிணைப்புகள்
---------------

* 12.9.12 அன்று சென்னைப் பல்கலைக் கழகத்தில் நடைபெற்ற சரவணத்தமிழனார் நினைவேந்தல் நிகழ்வு
* தனித் தமிழ் அறிஞர் த.சரவணத் தமிழன் மறைந்தார்
[*தொடர்பிழந்த இணைப்பு*], வல்லமை, ஆகத்து 27, 2012
* தமிழ்நூல்
[*தொடர்பிழந்த இணைப்பு*], நூற்றியற்றியோன்: த. சரவணத் தமிழன், தமிழிணையப் பல்கலைக்கழகம்
* தமிழறிஞர் - யாணன் வலைப்பதிவு
[*தொடர்பிழந்த இணைப்பு*]
* யாணன் வலைப்பதிவு பரணிடப்பட்டது 2016-04-05 at the வந்தவழி இயந்திரம்
**கோயம்புத்தூர் மாநகரக் காவல்** (*Coimbatore City Police (CCP)*) அல்லது **கோவை மாநகரக் காவல்** என்பது தமிழ்நாடு காவல் துறையின் கோயம்புத்தூர் மற்றும் கோயம்புத்தூரின் புறநகரான போத்தனூர் பகுதிகளில் தன் செயல் எல்லையைக் கொண்டு சட்டம் மற்றும் ஒழுங்கு, குற்றத் தடுப்புப் பணிகளில் ஈடுபடும் ஒரு காவல் பிரிவு ஆகும்.

அதிகாரக் கட்டமைப்பு
-------------------

இவ்வமைப்பு நேரடியாக இந்திய காவல் பணி (இ. கா. ப.) தேர்வு பெற்று காவல் கண்காணிப்பாளர் (Superintendent of Police - SP) பணி அல்லது அதற்குச் சமமான பணியில் அனுபவம் பெற்று, பதவி உயர்வில் வரும் 'ஆணையாளர்' (Commissioner of Police -COP) ஒருவரால் நிருவகிக்கப்படுகிறது. இந்த ஆணையாளருக்குக் கீழ் துணை ஆணையாளர் (தலைமையிடம்), துணை ஆணையாளர் (சட்டம் & ஒழுங்கு), துணை ஆணையாளர் (குற்றத் தடுப்பு) துணை ஆணையாளர் (போக்குவரத்து) என்று காவல் கண்காணிப்பாளர் தகுதியில் துணை ஆணையாளர்கள்(Deputy Commissioners - DC) இருப்பர். அவர்களுக்குக் கீழ் துணைக் காவல் கண்காணிப்பாளர் தகுதியில் உதவி ஆணையாளர்கள்(Assistant Commissioners- AC) இருப்பர். 

உதவி ஆணையாளர்களுக்குக் கீழ் ஆய்வாளர்கள் (Inspectors) இருப்பர். இந்த ஆய்வாளர்கள் பொறுப்பில் தான் காவல் நிலையங்கள் இருக்கும். இவர்களுக்குக் கீழ் உதவி ஆய்வாளர்கள் (Sub Inspectors) மற்றும் தலைமைக் காவலர்கள் (H.C.), எழுத்தர், காவலர்கள் (PC) மற்றும் ஓட்டுனர்கள் இருப்பர்.

வெளி இணைப்புகள்
---------------

* அதிகாரப்பூர்வ இணையதளம்
**பெரியமுத்தூர் செல்லியம்மன் கோயில்** தமிழ்நாட்டில் கிருஷ்ணகிரி மாவட்டம், பெரியமுத்தூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

செல்லியம்மன் கோயிலானது பெரியமுத்தூரில் உள்ள கிருட்டிணகிரி அணை மதகின் அருகில் உள்ள ஒரு சிறு குன்றின் அருகில் உயரமான இடத்தில் அமைந்துள்ளது. இக்கோயிலுக்கு பதினாறு படிகள் ஏறிச் செல்லவேண்டும். கோயில் கருவறையில் இருகைகளிலும் கலசம் ஏந்திய வடிவில் செல்லியம்மன் உள்ளார், கோயிலின் மறுபக்கம் தெண்பெண்ணையாற்றுப் பாசனக் காலவாயில் எப்போதும் நீர் சலசலத்து ஒடுகிறது.
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி ஒருகாலப் பூசை நடக்கின்றது. நவராத்திரி மாதம் முக்கிய திருவிழா நடைபெறுகிறது. ஆடி 18 பெருக்கு மாதம் திருவிழா நடைபெறுகிறது. பெரியமுத்தூர் கிராம மக்களால் ஐந்து ஆண்டுகளுக்கு ஒரு முறை திருவிழா நடத்தப்படுகிறது. பதினாறு ஆண்டுகளுக்கு ஒரு முறை கரகம் எடுக்கும் திருவிழாவு நடத்தப்படுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
3. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 34-37.
**தாய் நிறுவனம்** அல்லது **பற்று நிறுவனம்** என்று அறியப்படும் நிறுவனம் பல்வேறு நிறுவனங்களில் பங்குகளை வாங்கி தக்கவைத்துக் கொள்ளும் நிறுவனமாகும். இத்தகைய நிறுவனங்களின் கீழுள்ள நிறுவனங்களை கிளை நிறுவனங்கள் என்பர். தாய் நிறுவனங்களையும் கிளை நிறுவனங்களையும் ஒருசேர **பெருநிறுவனக் குழுமம்** என்பர்.

பதவேறுபாடு
----------

ஒரு நிறுவனம் தாய் நிறுவனமாக அறியப்பட அதன் கிளை நிறுவனங்களின் பெருவாரியான பங்குகளை தக்கவைத்துக் கொண்டிருக்க வேண்டும். அப்படி பெருவாரியான பங்குகளை தக்க வைத்திருக்காத நிறுவனங்களைப் பற்று நிறுவனங்கள் என்றே அழைப்பர். எல்லாத் தாய் நிறுவனங்களும் பற்று நிறுவனங்கள். ஆனால், எல்லாப் பற்று நிறுவனங்கள் தாய் நிறுவனமாகா. எனினும், பல்வேறு நாடுகளில் பதங்கள் வேறுபடுகின்றன. சில நாடுகளில், பற்று நிறுவனங்கள் அனைத்தும் தாய் நிறுவனங்களின் பால் வைக்கப்படுகின்றன.

விவரங்கள்
---------

தாய் நிறுவனங்கள் பங்குதாரர்களின் இடையே பெரும் நம்பகத்தன்மை கொண்டவையாய் உள்ளன. ஒரு குழுமத்தின் மூலத் தகவல்கள், அறிவுசார் சொத்து மற்றும் வணிக இரகசியங்கள் தாய் நிறுவனங்களின் பால் தான் பெரும்பாலும் வைக்கப்படும். இதனால் நம்பகத்தன்மை கூடுகின்றது. 

ஒரு நிறுவனம் தனக்கு கீழ் ஒரு நிறுவனத்தை உருவாக்கி அதன் பெரும்பாலான பங்குகளை தன்னகத்தே வைத்துக்கொண்டு பங்குகளை மட்டும் விற்பனை செய்யும் போது அந்நிறுவனம் தாய் நிறுவனம் என்று அழைக்கப்படுகிறது. ஒரு தாய் நிறுவனம் தன் கிளை நிறுவனத்தின் அத்தனை பங்குகளையும் தக்க வைத்துக் கொள்ளும் போது அக்கிளை நிறுவனம் முற்றும் சொந்தமாக்கப்பட்ட கிளை நிறுவனம் என்று அழைக்கப்படுகிறது.

மேற்கோள்கள்
-----------

1. ↑  "பற்று நிறுவனங்கள் - நியூ யார்க் டைம்ஸ்".
2. ↑  "பெர்சனல் ஹோல்டிங் - சிபிஏ ஜர்னல்".
நாசாவின் இசுபிரிட் தரையுளவி செவ்வாய் கிரகத்தில் தரையிறங்கிய இடத்திற்கு அருகில் இருக்கும் உயரமான அசுபண்டு மலையின் தோற்றம்.
**அசுபண்டு மலை** (*Husband Hill*) செவ்வாய் கிரகத்தின் குசெவ் பள்ளப் பகுதியில் உள்ள கொலம்பியா மலைகளில் ஒன்றாகும். நாசாவின் இசுபிரிட் தரையுளவி செவ்வாய் கிரகத்தில் தரையிறங்கிய இடத்திற்கு அருகில் கொலம்பியா மலைகள் உள்ளன. வளிமண்டல மறுநுழைவில் சிதைந்தபோன விண்வெளி விண்கலம் கொலம்பியாவின் தளபதியான ரிக் அசுபண்டின் நினைவாக மலைக்கு இப்பெயரிடப்பட்டது.

 அசுபண்டு மலைக்கு தெற்குப் பகுதியில் தெரிந்த இருண்ட எதிரொளிர் பகுதி எல் தொராடோவின் தோராயமான உண்மை நிற ஒழுங்கமைவுக் காட்சி
2005 ஆம் ஆண்டில் இசுபிரிட் தரையுளவி அது தரையிறங்கிய இடத்தை ஆராய்ச்சி செய்த செயலின் ஒரு பகுதியாக மெதுவாக அசுபண்டு மலையின் உச்சிக்கு ஏறியது. 2005 ஆம் ஆண்டு ஆகத்து மாதம் அசுபண்டு மலை உச்சியை அடைந்த தரையுளவி  2005 ஆம் ஆண்டு செப்டம்பர் மாதம் 25 அன்று மீண்டும் தரை தளத்தை நோக்கி இறங்கத் தொடங்கியது. இறங்குவதற்கு முன் அங்கிருந்த ஏறக்குறைய இரண்டு மாதங்களில் மலை உச்சியிலிருந்த பீடபூமியின் வெளிப்புறங்களையும் அதன் தோற்றங்களையும் ஆராய்ந்தது. ஆராய்ச்சியில் கிடைத்த தரவுகளின் அடிப்படையில் சாதாரண பாசுபரசு உள்ளடக்கத்தை விட அதிகமான பாசுபரசு உள்ளடக்கம் நிரம்பிய பாறைகளைக் கொண்ட பகுதிக்கு கும்பர்லேண்டு முகடு என்றும் தெற்குப் பகுதியில் இருந்த இருண்ட எதிரொளிர் பகுதிக்கு எல் தொராடோ என்றும் பெயரிடப்பட்டன. 

அசுபண்ட்டு மலை அதைச் சுற்றியுள்ள சமவெளிகளுடன் ஒப்பிடுகையில் சுமார் 351 அடி (107 மீ) உயர்ந்து காணப்படுகிறது. 

அசுபண்டு மலை உச்சியிலிருந்து இறங்கும்போது எடுக்கப்பட்ட 360° பரந்த காட்சி

மேற்கோள்கள்
-----------

1. ↑  "Rover Update: 2005: All". *mars.nasa.gov* (ஆங்கிலம்). 23 April 2020 அன்று பார்க்கப்பட்டது.
2. ↑

புற இணைப்புகள்
--------------

* Official Mars Rovers site
* The summit of Husband Hill (panoramic image)